นักลงทุนแห่ขายดอลล์! หลังร่วงแตะกรอบ 100 เยนเช้านี้
นักลงทุนแห่ขายดอลล์! หลังร่วงแตะกรอบ 100 เยนเช้านี้ เหตุวิตก Brexit
7 ก.ค. 2559

ผู้สื่อข่าวรายงานว่า สกุลเงินดอลลาร์สหรัฐอ่อนค่าลง กรอบบนของ 100 เยนในการซื้อขายที่ตลาดโตเกียวช่วงเช้าวันนี้ เนื่องจากนักลงทุนหลีกเลี่ยงการลงทุนในสินทรัพย์เสี่ยง ซึ่งมีสาเหตุมากจากความวิตกกังวลเกี่ยวกับการที่อังกฤษลงประชามติออกจากสหภาพยุโรป (Brexit) และตลาดหุ้นโตเกียวที่ร่วงลงในช่วงเช้านี้
โดย ณ เวลาเที่ยงวัน ดอลลาร์เคลื่อนไหวอยู่ที่ระดับ 100.93-10094 เยน เทียบกับ 101.25-101.35 เยนในตลาดนิวยอร์ก และ 100.97-100.99 เยน ในตลาดโตเกียว เมื่อเวลา 17.00 น. วานนี้ (6 ก.ค.)
ขณะที่ ค่าเงินยูโรเคลื่อนไหวที่ระดับ 1.1086-1.1087 ดอลลาร์ และ 111.90-111.92 เยน เทียบกับ 1.1093-1.1103 ดอลลาร์ และ 112.41-112.51 เยนในตลาดนิวยอร์ก และ 1.1064-1.1065 ดอลลาร์ และ 111.71-111.75 เยนในตลาดโตเกียวช่วงบ่ายวานนี้
ทั้งนี้ ดอลลาร์อ่อนค่าลงสู่กรอบ 100 เยนเป็นครั้งแรกเมื่อวานนี้ นับตั้งแต่อังกฤษเปิดเผยผลการลงประชามติเมื่อวันที่ 24 มิ.ย.ที่ผ่านมา ซึ่งบ่งชี้ว่า ชาวอังกฤษได้ลงมติแยกตัวออกจากสหภาพยุโรป 
ในขณะเดียวกัน นักลงทุนหันไปถือเงินเยนซึ่งเป็นทรัพย์สินปลอดภัยและเทขายดอลลาร์ซึ่งเป็นสินทรัพย์เสี่ยง หลังจากมีรายงานว่ามีกองทุนอสังหาริมทรัพย์ในอังกฤษอีก 3 แห่งที่ประกาศระงับซื้อขายและระงับการไถ่ถอนหน่วยลงทุน ส่งผลให้จำนวนกองทุนที่ระงับการซื้อขายเพิ่มขึ้นเป็น 6 รายแล้วในขณะนี้ หลังจากที่นักลงทุนแห่ถอนเงินออกจากองทุน อันเนื่องจากความกังวลเรื่อง Brexit
อนึ่ง ดัชนีนิกเกอิตลาดหุ้นโตเกียวปิดภาคเช้าปรับตัวลงในวันนี้ หลังจากเงินเยนแข็งค่าขึ้นเมื่อเทียบกับดอลลาร์สหรัฐ นอกจากนี้ บรรยากาศการซื้อขายยังคงได้รับแรงกดดันจากความวิตกกังวลเกี่ยวกับผลกระทบของการที่อังกฤษลงประชามติแยกตัวออกจากสหภาพยุโรป (Brexit)